1161Nna Morena ke a mo rata, gobane ge ke mo llela o a nkwa.
2Ke tla no dula ke mo rapela ge ke sa phela,
ka gobane o ntlhwaela tsebe.
3Ke be ke rarilwe ke ditlemo tša lehu,
ke dikaneditšwe ke poifo ya bodulabahu,
ke tlaletšwe ke bile ke gakanegile.
4Ke mo ke lletšego Morena ka re:
“Ke a go rapela, Morena, ntlhakodiše!”
5Morena ke Mogaugedi ebile ke Moloki,
Modimo wa rena ke wa lešoko.
6Morena o babalela ba ba sa kgonego go ithuša;
nna o mphološitše ke šetše ke itlhobogile.
7A ke boele ke fole maswafo,
gobane Morena o ntoketše.
8O ntlhakodišitše lehung,
a mphumola le meokgo,
a ba a mphefiša go kgopša.
9Ke tla dula ke hlokometšwe ke Morena
ge ke sa le nageng ya ba ba phelago.
10
Tumelo yona ga se ya ka ya mphelela,
le mola ke ekwa gore bjale gona go padile.
11Ge ke boifa bjalo, ka re:
“Motho wa nama yena ga a tshephagale!”
12Morena ke tla mo leboga bjang ka lebaka la tšohle tše a ntiretšego tšona?
13Ke tla mo neela seloba sa seno sa go mo leboga ka ge a mphološitše.
14Ke tla phetha dikeno tša ka ke bonwa ke tšhaba sohle sa gagwe.
15Lehu la ba ba botegelago Morena ga se taba ye nnyane go yena.
16Mmalo, Morena,
ke nna mohlanka wa gago,
ke go hlankela boka mma yo a bego a go hlankela.
O ntlemolotše ditlemong tša lehu.
17Ke tla go neela sehlabelo sa tebogo,
ka go rapela.
18Ke tla phetha dikeno tša ka ke bonwa ke tšhaba sohle sa Morena
19ka kgorong tša Tempele ya gagwe,
ke le ka gare ga gago,
wena Jerusalema.
Retang Morena!
nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn unk nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn nso_Latn tsn_Latn nso_Latn